Държавен вестник, бр. 89, 2016 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  89
(2) Установяването на придобитите компе­
тентности като очаквани резултати от обуче­
нието по индивидуалните учебни програми 
се осъществява от учителите по съответните 
учебни предмети от индивидуалните учебни 
планове на учениците съвместно с екипите за 
подкрепа за личностно развитие на учениците, 
а в случай че учениците се обучават в център 
за специална образователна подкрепа – от 
координиращия екип на центъра съвместно с 
учителите по съответните учебни предмети от 
индивидуалните учебни планове на учениците.
Чл. 153. Родителят, представителят на 
детето или лицето, което полага грижи за 
детето, се запознава с индивидуалния учебен 
план и индивидуалните учебни програми, като 
му се предоставя копие от тях, и изразява 
писмено съгласието или несъгласието си за 
прилагането им.
Чл. 154. Учениците с нарушено зрение и 
множество увреждания се обучават по след­
ните индивидуални учебни програми:
1. по общообразователните учебни пред­
мети – Български език и литература, Мате­
матика, Околен свят, Човекът и обществото, 
Изобразително изкуство/Тактилно творчество, 
Музика, Физическо възпитание и спорт/ЛФК;
2. по специалните учебни предмети – зри­
телно подпомагане, ориентиране и мобилност, 
полезни умения и социални умения.
Чл. 155. Общообразователната подготовка 
се осъществява в хода на цялото училищно 
обучение и обхваща следните адаптирани 
за ученици с нарушено зрение и множество 
увреждания групи ключови компетентности:
1. основни компетентности в областта на 
българския език; умение за общуване – вер­
бални и невербални начини за комуникация;
2. фрагментарни умения за общуване на 
чужди езици – вербални и невербални;
3. елементарни математически представи 
и понятия;
4. елементарни познания в областта на 
природните науки и технологиите;
5. фрагментарна дигитална компетентност;
6. умения за учене;
7. умения за социализация; социални и 
граждански познания;
8. възможности за вземане на решения и 
за прилагането им;
9. културни познания и умения за изразя­
ване чрез творчество;
10. нагласи за здравословен начин на жи­
вот и спорт.
Чл. 156. (1) Индивидуалните учебни про­
грами на учениците с нарушено зрение и 
множество увреждания се разработват в 
съответствие с учебното съдържание по 
общообразователните учебни предмети и са 
съобразени с индивидуалните потребности и 
възможности на учениците.
(2) Индивидуалните учебни програми по 
ал. 1 се разработват въз основа на следните 
рамкови изисквания:
1. учебният предмет Български език и 
литература развива уменията за общува­
не – вербално и невербално, поставя осно­
вите за развитие на речта – устна, жестова 
или символна; изучава се до 5 учебни часа 
седмично;
2. учебният предмет Математика е пряко 
свързан с овладяване на елементарни мате­
матически представи и понятия; изучава се 
до 4 учебни часа седмично;
3. учебният предмет Околен свят формира 
адекватни представи за природата и околната 
среда; изучава се до два учебни часа седмично;
4. учебният предмет Човекът и обществото 
способства за установяване на отношение към 
възприеманите социални явления, навици 
на поведение и активно възпроизводство 
на социалния опит в общуването и взаимо­
действието, съответстващи на обществените 
норми, възприемане на самия себе си и на 
явленията в собствения и в обществения жи­
вот; изучава се до два учебни часа седмично;
5. учебният предмет Музика предоставя 
възможност за формиране на умения за слу­
шане на музика и стимулиране на позитивни 
емоции и преживявания, развива метрорит­
мичния усет; изучава се до 3 учебни часа 
седмично;
6. учебният предмет Изобразително из­
куство/Тактилно творчество е насочен към 
провокиране на творческата активност, разви­
ване на двигателната финомоторна ритмика и 
създава умения за изразяване на естетически 
преживявания и отношения; изучава се до 3 
учебни часа седмично;
7. чрез учебния предмет Физическо въз­
питание и спорт/ЛФК се развиват умения за 
координация на движенията, обследване на 
пространството, активност при придвижване 
и участие в колективни игри; изучава се до 
3 учебни часа седмично.
Чл. 157. Учениците с увреден слух и мно­
жество увреждания се обучават по следните 
индивидуални учебни програми:
1. по общообразователните учебни пред­
мети – Български език и литература, Мате­
матика, Околен свят, Човекът и обществото, 
Изобразително изкуство, Музика/жестова 
интерпретация на песни и ритъм и Физическо 
възпитание и спорт/ЛФК, разпределени в 3 
нива по степен на сложност;
2. по специалните учебни предмети – ин­
дивидуална рехабилитация на слуха и гово­
ра, развитие на речта, фонетична ритмика, 
моторика, музикални стимулации, жестова 
интерпретация на песни и ритъм, произно­
шение, реч и предметна дейност.
Чл. 158. Общообразователната подготовка 
се осъществява в хода на цялото училищно 
обучение и обхваща следните адаптирани 
за ученици с увреден слух и с множество 
увреждания групи ключови компетентности: